**ಸ್ಪರ್ಧೆಯ ನಿಯಮಗಳು**

1. ಸ್ಪರ್ಧೆಗೆ ಯಾವುದೇ ರೀತಿಯ ಪ್ರವೇಶ ಶುಲ್ಕ ಇರುವುದಿಲ್ಲ.
2. ಪ್ರತಿಯೊಂದು ತಂಡಕ್ಕೂ ತಲಾ 75 ನಿಮಿಷಗಳ ಅವಧಿಯನ್ನು ಕೊಡಲಾಗುವುದು.
3. ಹಿಮ್ಮೇಳಕ್ಕೆ ಯಾವುದೇ ರೀತಿಯ ನಿರ್ಬಂಧವಾಗಲೀ ಹಾಗೂ ಅಂಕಗಳಾಗಲೀ ಇರುವುದಿಲ್ಲ .
4. ಮುಮ್ಮೇಳವು ಕೇವಲ ವಿದ್ಯಾರ್ಥಿಗಳಿಂದ ಕೂಡಿದ್ದು, ತಂಡದಲ್ಲಿ ಒಟ್ಟು ಈ ಕೆಳಗಿನಂತೆ 7 (ಏಳು) ಪಾತ್ರಗಳಿರಬೇಕು.
5. ಶಂತನು
6. ಮಂತ್ರಿ ಸುನೀತಿ
7. ತಮಾಲಕೇತು
8. ತಾಮ್ರಾಕ್ಷ (ರಕ್ಕಸ ಬಲ)
9. ದೇವವ್ರತ
10. ದಾಶರಾಜ
11. ಸತ್ಯವತಿ
12. ಪ್ರದರ್ಶನದಲ್ಲಿ ಬಳಸಬೇಕಾದ ನಿಗದಿತ ಪದ್ಯಗಳನ್ನು ಪೂರ್ವದಲ್ಲಿಯೇ ಕಳುಹಿಸಲಾಗುವುದು.
13. ಪ್ರಸಂಗಕ್ಕೆ ಚ್ಯುತಿ ಬಾರದಂತೆ ಎಲ್ಲಾ ತಂಡಗಳು ನಿಗದಿತ ಸಮಯದ ಒಳಗೆ ತೆಂಕುತಿಟ್ಟಿನ ಮಟ್ಟುಗಳು, ಪರಂಪರೆ ಹಾಗೂ ನಾಟ್ಯ ಕ್ರಮಗಳನ್ನೊಳಗೊಂಡ ಪ್ರದರ್ಶನವನ್ನು ನೀಡಬೇಕು. ಸಮಯ ಮೀರಿದಲ್ಲಿ ಋಣಾತ್ಮಕ ಅಂಕಗಳನ್ನು ವಿಧಿಸಲಾಗುವುದು.
14. ಭಾಗವಹಿಸುವ ತಂಡಗಳಿಗೆ ವೇಷಭೂಷಣಗಳನ್ನು  ಒದಗಿಸಲಾಗುವುದು.
15. ಸಮಗ್ರ ತಂಡ ಪ್ರಶಸ್ತಿ ಹಾಗೂ ಉತ್ತಮ ಪಾತ್ರ ನಿರ್ವಹಣೆಗೆ ಬಹುಮಾನ ನೀಡಿ ಗೌರವಿಸಲಾಗುವುದು.
16. ಹಿಮ್ಮೇಳ ಪರಿಕರಗಳನ್ನು ಆಯಾಯ ತಂಡದವರೇ ತರತಕ್ಕುದು.
17. ಪ್ರದರ್ಶನದ ಸಮಯವು ಅಂಬುರುಹದಳನೇತ್ರದಿಂದ ಪ್ರಾರಂಭವಾಗುತ್ತದೆ.
18. ಸ್ಪರ್ಧೆಯ ಪ್ರಾರಂಭದ ಕರೆಗಂಟೆಯ 60 ನಿಮಿಷಗಳ ನಂತರ ಮೊದಲ ಕರೆಗಂಟೆ, 75 ನಿಮಿಷಗಳ ಸಮಯ ಮುಕ್ತಾಯವಾದೊಡನೆ ಅಂತಿಮ ದೀರ್ಘ ಕರೆಗಂಟೆ ಕೊಡಲಾಗುವುದು.
19. ತಂಡಗಳು ತಮ್ಮ ಪ್ರವೇಶಕ್ಕೆ ಸಂಬಂಧಿಸಿದ ಎಲ್ಲಾ ಮಾಹಿತಿಗಳನ್ನು ಮುಂದೆ ತಿಳಿಸುವ ನಿಗದಿತ ಸಮಯದ ಒಳಗಾಗಿ ನಮ್ಮ ಸ್ಪರ್ಧೆಯ ಅಂತರ್ಜಾಲ ತಾಣ(website)ದಲ್ಲಿ ದಾಖಲಿಸುವುದು.
20. ಭಾಗವಹಿಸುವ ತಂಡಗಳು ತಮ್ಮ ಸ್ಪರ್ಧಾ ಸಮಯಕ್ಕಿಂತ ಮೂರು ಗಂಟೆ ಮೊದಲೇ ಕಾಲೇಜಿನ ಗುರುತುಚೀಟಿ ಹಾಗೂ ಕಾಲೇಜು ಮುಖ್ಯಸ್ಥರ ದೃಢೀಕರಣ ಪತ್ರದೊಂದಿಗೆ ಹಾಜರಿರಬೇಕು.
21. ಯಾವುದೇ ತಂಡಕ್ಕೆ ಭಾಗವಹಿಸಲು ಅನಾನುಕೂಲವಾದಲ್ಲಿ 15 ದಿನಗಳ ಮುಂಚಿತವಾಗಿ ತಿಳಿಸಬೇಕು.
22. ತೀರ್ಪುಗಾರರ  ತೀರ್ಮಾನವೇ ಅಂತಿಮವಾಗಿರುತ್ತದೆ.
23. ಸ್ಪರ್ಧೆಯ ನಿಯಮಗಳಲ್ಲಿ ಯಾವುದೇ ಬದಲಾವಣೆಗಳನ್ನು, ಯಾವುದೇ ಸಮಯದಲ್ಲಿ ತರುವ ಸಂಪೂರ್ಣ ಹಕ್ಕುಗಳನ್ನು ಸಂಘಟಕರು ಹೊಂದಿರುತ್ತಾರೆ.

ಸಂಪರ್ಕ:

|  |  |
| --- | --- |
| ಶ್ರೀ ಅನಂತ ಮೂರ್ತಿ  ✆: 97437 02262 | ಅನ್ವೇಷ್ ಆರ್. ಶೆಟ್ಟಿ  ✆: 63618 82642 |